Većina nesreća (43 %) pripada kategoriji neplaniranih ispuštanja plina i/ili nafte, dok se 3,75 % odnosilo na gubitak nadzora nad bušotinom (erupcija/aktivacija sustava za preusmjeravanje i propust barijere u bušotini), a 2,5 % na kvarove elemenata koji su kritični za sigurnost i okoliš (SECE). Nadalje, 0,94 % odnosilo se na incidente sudara plovila, 0,63 % na gubitak strukturne cjelovitosti objekta, a 0,31 % na helikopterske nesreće (jedan događaj). Osoblje je evakuirano u dva incidenta, a prvi je put od početka izvješćivanja jedan incident doveo do gubitka života.

Kategorija iz Priloga IX. Ukupno Udio (u kategoriji) Udio (u događajima) (a) Neplanirana ispuštanja – ukupno 138 100 % 43,13 % Ispuštanja zapaljene nafte/zapaljenog plina – požari 4 2,90 % 1,25 % Ispuštanja zapaljene nafte/zapaljenog plina – eksplozije 0 0,00 % 0,00 % Ispuštanja nezapaljenog plina 76 55,07 % 23,75 % Ispuštanja nezapaljene nafte 52 37,68 % 16,25 % Ispuštanja opasnih tvari 6 4,35 % 1,88 % (b) Gubitak nadzora nad bušotinama – ukupno 12 100 % 3,75 % Erupcije 0 0,00 % 0,00 % Erupcija/aktivacija sustava za preusmjeravanje 7 58,33 % 2,19 % Propust barijere u bušotini 5 41,67 % 1,56 % (c) Kvarovi elemenata koji su kritični za sigurnost i okoliš 8 100 % 2,50 % (d) Gubitak strukturne cjelovitosti – ukupno 2 100 % 0,63 % Gubitak strukturne cjelovitosti 2 100,00 % 0,63 % Gubitak stabilnosti/uzgona 0 0,00 % 0,00 % Neželjeni pomak 0 0,00 % 0,00 % (e) Sudari plovila 3 100 % 0,94 % (f) Helikopterske nesreće 1 100 % 0,31 % (g) Nesreće sa smrtnim posljedicama(*) 1 100 % 0,31 % (h) Ozbiljne ozljede pet ili više osoba u istoj nesreći 0 0,00 % 0,00 % (i) Evakuacija osoblja 2 100 % 0,63 % (j) Ekološke nesreće(**) 1 100 % 0,31 % Ukupno 168 100 % (*) Samo ako je riječ o velikim nesrećama. (**) Prema izvješćima država članica velike nesreće nisu se mogle smatrati okolišnim nesrećama.

U EU-u se ukupan broj incidenata povećao s 42 u 2016. na 59 u 2017., 124 u 2018. i 168 u 2019. To je povećanje uglavnom posljedica većeg broja „neplaniranih ispuštanja” nafte i plina. Međutim, od 2016. do 2019. smanjio se broj incidenata u kategorijama „gubitak nadzora nad bušotinom” i „ispuštanja opasnih tvari”. Zanimljivo je da se od 2016. do 2019. broj kvarova elemenata koji su kritični za sigurnost i okoliš povećao s dva na osam incidenata. Nadležna tijela država članica 2019. su prijavila tri sudara plovila, jednu helikoptersku nesreću i jednu nesreću sa smrtnim posljedicama; ali 2018. nije bilo takvih incidenata u državama članicama. Kao i u 2018., u 2019. je dva puta trebalo evakuirati osoblje s platformi. Ukupno su četiri incidenta 2019. (a šest incidenata 2018.) razvrstana u kategoriju velikih nesreća, s obzirom na to da su imala potencijal prouzročiti gubitak života ili ozbiljne ozljede osoba.

Iako se od 2016. do 2019. broj velikih nesreća smanjio, kao što je prethodno prikazano, broj incidenata, posebno neplaniranih ispuštanja, u tom je razdoblju nastavio rasti.

6. ZAKLJUČCI

U EU-u su 2019. bila 543 objekta, što pokazuje da ih je bilo manje u odnosu na prethodnu godinu (556 u 2018.). Međutim, razina ukupne proizvodnje nafte i plina blago se povećala sa 112 217 kilotona ekvivalenta nafte 2018. na 120 340 kilotona ekvivalenta nafte 2019.

Komisija je procijenila sigurnost odobalnih naftnih i plinskih djelatnosti EU-a na temelju podataka koje su dostavile države članice u skladu s pravilima iz Provedbene uredbe o izvješćivanju. Stoga točnost Komisijine analize ovisi o podacima koje su dostavile države članice.

U 2019. nadležna tijela država članica udvostručila su napore kako bi zajamčila visoku razinu sigurnosti u odobalnim naftnim i plinskim djelatnostima. Povećala su broj pregledanih objekata s 318 u 2018. na 337 u 2019. Međutim, u nastavku djelovanja 2019. poduzeto je manje mjera provedbe u odnosu na 2018. Samo su Ujedinjena Kraljevina i Nizozemska (jedna mjera) 2019. prijavile daljnje djelovanje. U Ujedinjenoj Kraljevini broj mjera provedbe dodatno se smanjio s 34 u 2018. na 23 u 2019.

Iako se za sve države članice broj velikih nesreća u EU-u smanjio sa šest na četiri od 2018. do 2019., ukupni broj incidenata u svim državama članicama (dodijeljenih kategorijama iz tablice 5.) povećao se sa 124 (2018.) na 168. Zabilježen je jedan smrtni slučaj 2019., a došlo je do 101 ozljede i 45 teških ozljeda.

Pozitivno kretanje čini broj incidenata u Danskoj koji se smanjio s devet 2018. na šest 2019. To je rezultat uspješnog smanjenja broja nesreća u Danskoj od 2017. do 2018.

Komisija će radi poboljšavanja visoke razine sigurnosti u nadolazećoj godini blisko surađivati sa Skupinom nadležnih tijela Europske unije za odobalne aktivnosti (EUOAG) kako bi se broj incidenata u EU-u vratio na nisku razinu, što će se konkretno provoditi promicanjem najbolje prakse u svim državama članicama i pomaganjem nacionalnih tijela zastupljenih u EUOAG-u.